Diari Oficial de la Generalitat Valenciana


Sumari del DOGV 9832, del 19-04-2024 (2024/3247)

Extracte de la convocatòria de 15 d'abril de 2024, de la Cambra de Comerç, Indústria, Servicis i Navegació de València, d'ajudes per al desenvolupament de plans d'implantació de solucions innovadores en el marc del programa «Pime Innova», cofinançat pel Fons Europeu de Desenvolupament Regional (FEDER) de la Unió Europea.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9832

Data del DOGV
:   19-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3247


Data del document
:   15-04-2024

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * Cambra Oficial de Comerç, Indústria, Serveis i Navegació de València
    * Cambra Oficial de Comerç, Indústria, Serveis i Navegació de València

Extracte de la convocatòria de 15 d'abril de 2024, de la Cambra de Comerç, Indústria, Servicis i Navegació de València, d'ajudes per al desenvolupament de plans d'implantació de solucions innovadores en el marc del programa «Pime Innova», cofinançat pel Fons Europeu de Desenvolupament Regional (FEDER) de la Unió Europea. [2024/3247]  
  
BDNS (identif.): 754674.  
  
De conformitat amb el que es preveu en els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/ge/es/convocatoria/754674)  
La Cambra de Comerç, Indústria, Servicis i Navegació de València informa de la convocatòria pública d'ajudes per al desenvolupament de plans d'implantació de solucions innovadores en el marc del programa «Pime Innova», cofinançat pel Fons Europeu de Desenvolupament Regional (FEDER) de la Unió Europea.  
  
Primer. Beneficiaris  
Pimes i autònoms de la demarcació territorial de la Cambra de Comerç de València que estiguen donats d'alta en el cens de l'IAE.  
  
Segon. Objecte  
Concessió d'ajudes per a desenvolupar plans d'implantació de solucions innovadores en el marc del programa «Pime Innova», subvencionats en un 60 % a través del Programa pluriregional d'Espanya FEDER 2021-2027 (POPE).  
  
Tercer. Convocatòria  
El text complet d'esta convocatòria està a la disposició de les empreses en la seu electrònica de la Cambra de València. A més, pot consultar-se a través del web https://www.camaravalencia.com/competitividad/medio-ambiente-y-energia/ayudas/pyme-innova/  
En esta adreça podrà descarregar-se, juntament amb la convocatòria, la documentació necessària per a realitzar la sol·licitud.  
  
Quart. Quantia  
La quantia de les ajudes econòmiques a atorgar amb càrrec a esta convocatòria és de 233.688 €.  
La quantia màxima d'ajuda per empresa serà de 4.494 € sobre un pressupost màxim elegible de 7.490,00 € (7.000,00 € de cost directe + 7 % de costos indirectes associats), que serà prefinançat íntegrament per l'empresa beneficiària i cofinançat per FEDER al 60 %  
Estes ajudes formen part de programa «Pime Innova», el pressupost màxim d'execució del qual és de 461.647,68 € en el marc del Programa pluriregional d'Espanya FEDER 2021-2027, i que inclou els servicis gratuïts de diagnòstic i seguiment.  
  
Quint. Termini de presentació de sol·licituds  
El termini per a la presentació de sol·licituds s'obri a les 09.00 h, una vegada transcorreguts cinc dies hàbils des de l'endemà de la publicació d'este anunci, i fins a les 14.00 h del dia 30 de setembre de 2024, si bé el termini podrà acurtar-se en cas d'exhaurir-se el pressupost.  
  
València, 15 d'abril de 2024.- El president: José Vicente Morata Estragués.